**Forslag til Nordland skytterkrets Ting 2016 - fra styret i Nordland skytterkrets**

**Forslag 5**

**Vedta ny lovnorm for Nordland skytterkrets.**

**Det foreligger nye lovnormer for Særkretser, vedtatt av NIF, med krav om at kretsens Ting vedtar den nye lovnormen som sin lov.**

**Begrunnelse:**

Det er et krav fra NIF om at lovnorm for Særkretser skal vedtas av kretstinget.

**Forslag til vedtak:**

**Nordland skytterkrets Ting vedtar den nye lovnorm for Særkretser.**

**Forslag 6**

**I følge råd fra NIF om implementering av fremtidige endringer i NIFs regelverk og lovnormer, sørges det for at Nordland skytterkrets styre gis fullmakt til selv å implementere endringer straks nye lov normer og regelverk er vedtatt av Idrettstinget eller Idrettsstyret. Øvrige endringer av Nordland Skytterkrets lov skal godkjennes av Nordland Skytterkrets Ting.**

**Begrunnelse:**

 Det anbefales for øvrig av NIF, at alle organisasjonsledd sørger for at egne ting/årsmøter gir fullmakt til styret til å implementere fremtidige endringer i NIFs regelverk og lovnormer. Organisasjonsleddets egen lov kan dermed oppdateres straks Idrettsstinget eller Idrettsstyret vedtar regelendringer.

**Forslag til vedtak:**

**Nordland skytterkrets Ting gir styret fullmakt for framtidige lovendringer i tråd med overordnet organisasjonsledds vedtak.**

**Forslag 7**

**Medlemskontingent til Nordland Skytterkrets settes til kr 100.- pr medlem over 20 år.**

**Begrunnelse:**

Dagens medlemskontingent står uendret på mer enn 10 år. Prisstigningen har spist opp store deler av den økonomiske fordelen en riktig satt kontingent gir. Dagens tilskuddsordninger er også sterkt redusert de siste årene. Kretsen behøver en trygg økonomisk ramme for sin drift og deltagelse i nasjonale fora for skytesporten. Dessuten støtter kretsen sine skyttere og klubber med nyttige tilskudd. Styret ber tinget vedta ny kontingent på kr 100.-

**Forslag til vedtak:**

**Ny medlemskontingent på kr 100.- vedtas av kretstinget.**

**Forslag 8**

**Ny startkontingent for KM øvelsene. Kr 150.- pr individuell start. Lag**

**Begrunnelse:**

Det har vist seg at gjeldende startkontingent på kr 100.- kan være for lav, selv om kretsen dekker alle utgifter til medaljer og plaketter. Antallet klubber som ønsker å arrangere KM er lite. Dette ønsker styret skal endre seg, og vi foreslår en økning som kan gi noen ekstra kroner, og flere klubber som vil arrangere KM.

**Forslag til vedtak:**

 **Startkontingent økes til kr 150.- pr øvelse. For lag til kr 250.-**

**Forslag 9**

**KM statuttene – Tabellen over Klasser og øvelser endres til å være identisk med NNM statuttene.**

**Begrunnelse:**

Vi har som det er i dag alt for mange klasser der nesten ALLE får medaljer! Hva er verdien/statusen av en KM medalje? Det skal da ikke være en deltakermedalje, da må vi heller etablere en slik for deltakelse i KM! Ved å benytte Øvelser og klasser som i til enhver tid gjeldende statutter for NNM, vil vi også være nært de klasser vi finner i NM.

**Forslag til vedtak:**

**Kretsen følger gjeldende NNM statutter for Øvelser og klasser ved arrangement av KM.**